चंदौली। नरसिंहपुर ग्राम सभा में बुधवार को सफाई करने पहुंचे सफाई कर्मियों की टीम को ग्रामीणों ने बैरंग लौटा दिया और सुपरवाईजर राजकुमार को जमकर फटकार लगाया। आरोप लगाया कि उनके गांव में सफाई कर्मी की नियुक्ति नहीं होने से गांव में चारो तरफ गंदगी का अंबार लगा है। गुहार लगाने के बाद भी अधिकारी और कर्मचारी उनकी बातों को अनसुना कर देते है। नाराज ग्रामीणों ने लापरवाही का आरोप लगाते हुए प्रदर्शन किया और सीएम से मिलकर शिकायत करने की चेतावनी दी।